stanford-oval/wikipedia huggingface dataset:
אירוע מס
דוגמאות > דוגמאות לפעולות שאינן מהוות אירועי מס

מכירת ריהוט ביתי אינה מהווה אירוע מס משום שהריהוט הוא מיטלטלין לשימוש אישי, ובתור שכזה, אינו כלול בגדר "נכס" לפי סעיף 88 לפקודה ולכן לא חל במקרה זה מס רווח הון.
קבלת דמי מפתח על ידי דייר מוגן בדירה המשמשת למגורים אינה מהווה אירוע מס. זאת, משום שזכות הדיירות המוגנת אותה מוכר הדייר המוגן אינה בגדר "נכס" לעניין סעיף 88 ולכן לא מתקיימים היסודות לקיום רווח הון ולא חל מס רווח הון וגם לא כל מס אחר.
גם פטירת דייר מוגן בדירה המשמשת למגורים, לא תיחשב אצל בעל הבית לאירוע מס משום שהתעשרות זו תיחשב לתקבול מקרי אצל הבעלים, שאינו מסווג כהכנסה בשום סעיף בפקודת מס הכנסה.
לקריאה נוספת

מנחם כהן, לקסיקון המיסים, בהוצאת המכון למיסים ולייעוץ כלכלי, 2008.
אנדרו לאטימר

| --- | --- |

 לידה:  17 במאי 1949 (בן 75) גילדפורד, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1964 
 סוגה:  רוק 
 שפה מועדפת:  אנגלית 
 כלי נגינה:  גיטרה 
 חברת תקליטים:  תאגיד המוזיקה של אמריקה 
 www.camelproductions.com
 
אֶנְדרוּ לָאטִימֵר (באנגלית: Andrew Latimer; נולד ב-17 במאי 1947, גילדפורד שבאנגליה) הוא מוזיקאי אנגלי וחבר להקת הרוק המתקדם קאמל. לאטימר משמש לרוב כגיטריסט וסולן הלהקה, אך משמש לעיתים גם כחלילן וקלידן. לאטימר הוא הנגן היחיד מבין חברי הלהקה שהיה שותף בה לכל אורך שנות פעילותה.
לאטימר הקים חברת הפקות בשם "קאמל הפקות" אשר הפיצו את האלבומים המאוחרים יותר של הלהקה: Dust And Dreams (1991), Harbour of Tears (1996), Rajaz (1999) A Nod and a Wink (2002). לאטימר הוא הכותב והמלחין של רוב השירים של קאמל, והוא נחשב לאחד מהמלחינים המקוריים ביותר בסגנון הפרוגרסיב רוק. המוזיקה שלו מתאפיינת בנגינה ושירה מלאות רגש ובמהלכים הרמוניים מורכבים.
במאי 2007 הודיעה אשתו של לאטימר, סוזן הובר, כי הוא סובל מהפרעת דם חמורה. בסוף שנת 2007 עבר לאטימר השתלת מח עצם ובספטמבר 2008 הוא שוחרר לביתו.
אלפטרוכורי

| --- | --- |
 מדינה:  יוון יוון
 גובה:  740 מטרים
 אוכלוסייה:  ‏
  ‑ בכפר:  46 (2021)
 קואורדינטות:  38°45′49″N 22°27′22″E﻿ / ﻿38.76361111°N 22.45611111°E﻿ / 38.76361111; 22.45611111 
 he
 
אלפטרוכורי (ביוונית: Ελευθεροχώρι) הוא כפר בפתיוטיס שביוון. הכפר מהווה חלק מנפת לאמיה תחת הרשות המונצפלית של גורגופוטמוס.
לפי מפקד האוכלוסין משנת 2011, אוכלוסיית הכפר מנתה 119 אנשים.
הכפר שוכן בצידו הצפון מערבי של הר קלידרומו, מעל נקיק נהר אסופוס; ממזרח לו שוכנת טירת מירופולס (Μυροπώλης), שכיום נקראת פילאקי (Φυλακή), אשר נבנתה בימי יוסטיניאנוס הראשון במאה השישית ומחוברת דרך חומה עם הרקליאה טרכיס.
הערות שוליים

↑  "Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός" (ביוונית). Hellenic Statistical Authority. אורכב מ-המקור ב-2013-12-25.
↑  Koder, Johannes; Hild, Friedrich (1976). Tabula Imperii Byzantini, Band 1: Hellas und Thessalia (בגרמנית). Vienna: Verlag der Österreichischen Akademie der Wissenschaften. p. 223. ISBN 3-7001-0182-1.
ערך זה הוא קצרמרבנושא יישובים ביוון. אתם מוזמנים לתרום לוויקיפדיה ו.
אלכסנדר שצ'קיץ'

אלכסנדר שצ'קיץ' (במונטנגרית: Александар Шћекић; נולד ב-12 בדצמבר 1991) הוא כדורגלן מונטנגרי המשחק בעמדת הקשר האחורי בפרטיזן בלגרד הסרבית ובנבחרת מונטנגרו.
קריירת מועדונים

שצ'קיץ' התחיל את הקריירה שלו במחלקת הנוער של אף. קיי. בראן. ב-8 באוגוסט 2009 ערך את הופעת הבכורה שלו בקבוצה הבוגרת בניצחון 1-2 נגד סוטייסקה ניקשיץ'. כחודש לאחר מכן הבקיע את שער הבכורה שלו בהפסד 2-1 ללובצ'ן צ'טיינה. בקיץ 2010 הושאל ללובצ'ן, אך בינואר של אותה עונה חזר לבראן ששיחקה אז בליגה השנייה במונטנגרו. בהמשך שיחק ביידינסטבו ובוקליי.
ביוני 2016 חתם לשלוש שנים בגנצ'לרבירלי מליגת העל הטורקית. בעונתו הראשונה במועדון רשם רק 11 הופעות בליגה, אולם עונה לאחר מכן הפך לשחקן הרכב בקבוצה ואף כבש שני שערים נגד בשיקטש וגלאטסראיי בהתאמה.
ב-21 באוגוסט 2018 חתם בפרטיזן בלגרד מליגת העל הסרבית. יומיים לאחר מכן ערך את הופעת הבכורה שלו בקבוצה בתיקו 1–1 נגד בשיקטש. בעונתו הראשונה זכה עם הקבוצה בגביע הסרבי. בינואר 2021 שצ'קיץ' האריך את חוזהו בפרטיזן עד 2023.
ב-23 בינואר 2022 שצ'קיץ' חתם בזגלבי לובין מליגת העל הפולנית. בסיום העונה שוחרר מהמועדון.
בקיץ 2022 עזב את אירופה וחתם בדיבה פוג'יירה מליגת העל של איחוד האמירויות הערביות.
ב-5 בינואר 2023 הצטרף להפועל חיפה מליגת העל. בסיום העונה חזר לקדנציה שנייה בפרטיזן בלגרד.
קריירה בינלאומית

בצעירותו שצ'קיץ' שיחק בכל הנבחרות הצעירות של מונטנגרו. ב-24 במרץ 2016 ערך את הופעת הבכורה שלו בנבחרת מונטנגרו בהפסד 2-1 ליוון.
תארים

הליגה המונטנגרית השנייה: 2013/2014
הגביע הסרבי: 2018/2019
הערות שוליים

↑  דורון בן דור, ‏השלישי של ינואר: שצ'קיץ' חתם בהפועל חיפה, באתר ONE‏, 5 בינואר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדר שצ'קיץ'".
אוקטט (מחזמר)

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מילות השירים:  דייב מלוי
 מוזיקה:  דייב מלוי
 הצגת בכורה:  19 במאי 2019
 מספר מערכות:  2
 משך ההצגה:  שעה ו-40 דקות
 שפה:  אנגלית
 פרסים:  פרס לוסיל לורטל, פרס דרמה דסק
אוקטט (באנגלית: Octet) הוא מחזמר שנכתב והולחן על ידי דייב מלוי. המופע "חוקר התמכרות ושליליות עם הטכנולוגיה של המאה ה-21".
עלילה

שמונה אנשים המכורים לאינטרנט נפגשים בקבוצת תמיכה ששמה "החברים של שאול", ושנמצאת במרתף של כנסייה ומשתפים את הסיפורים שלהם.
רשימת שירים

|  | מערכה ראשונה |  |  |  |  | מערכה שנייה |
| --- | --- | --- | --- | --- | --- | --- |
| I. | "Hymn: The Forest" – כולם |  |  |  | VI. | "Hymn: Monster" – נשים, כולם |
| II. | "Refresh" – ג'סיקה, מקהלה |  |  |  | VII. | "Solo" – קרלה, אד, כולם |
| III. | "Candy" – הנרי, מקהלה |  |  |  | VIII. | "Actually" – טובי, מקהלה |
| IV. | "Glow" – פאולה |  |  |  | IX. | "Little God" – מארווין, מקהלה |
| V. | "Fugue State" – כולם |  |  |  | X. | "Tower Tea Ceremony" – כולם |
|  |  |  |  |  | XI. | "Beautiful" – וולמה |
|  |  |  |  |  | XII. | "Hymn: The Field" – כולם |
הפקות

הופעת הבכורה של המחזמר התקיימה ב-19 במאי 2019, באוף-ברודוויי בתיאטרון סיגנטור (אנ') בניו יורק. ההופעה האחרונה התקיימה ב-30 ביוני.
המופע כלל בימוי מאת אן טיפה, פיקוח וניהול מוזיקלי מאת אור מטיאס, עיצוב במה מאת איימי רובין ובריטני ווסטה, עיצוב תלבושות מאת ברנדה אבנדנדולו, עצוב תאורה מאת כריסטופר בוסוור, עיצוב סאונד מאת הידנורי נאקאז'ו וניהול במה מאת ג'אנה בוניק.
דמויות וצוות שחקנים מקורי

| דמות | אוף-ברודוויי (2019) |
| --- | --- |
אד: אדם בשיין
קרלי: קים בלנק
פאולה: סטאר באסבי
הנרי: אלכס גיבסון
טובי: ג'סטין גרגורי לופז
מארווין: ג'יי. די. מוליסון
ג'סיקה: מרגו סייברט
וולמה: קוהו ורמה
פרסים ומעמדויות > אוף-ברודוויי

| שנה | פרס | קטגוריה | מועמד | תוצאה |
| --- | --- | --- | --- | --- |
| 2020 | פרס לוסיל לורטל (אנ') | מחזמר יוצא מהכלל | מחזמר יוצא מהכלל | זכייה |
| 2020 | פרס לוסיל לורטל (אנ') | במאית יוצאת מהכלל | אן טיפה | זכייה |
| 2020 | פרס לוסיל לורטל (אנ') | שחקן משנה יוצא מהכלל במחזמר | אלכס גיבסון | מועמדות |
| 2020 | פרס לוסיל לורטל (אנ') | שחקנית משנה יוצאת מהכלל במחזמר | קוהו ורמה | זכייה |
| 2020 | פרס לוסיל לורטל (אנ') | עיצוב סאונד יוצא מהכלל | הידנורי נאקאז'ו | מועמדות |
| 2020 | פרס דרמה דסק (אנ') | מחזמר יוצא מהכלל | מחזמר יוצא מהכלל | מועמדות |
| 2020 | פרס דרמה דסק (אנ') | במאית יוצאת מהכלל של מחזמר | אן טיפה | מועמדות |
| 2020 | פרס דרמה דסק (אנ') | לחן יוצא מהכלל | דייב מלוי | זכייה |
| 2020 | פרס דרמה דסק (אנ') | מילות שירים יוצאות מהכלל | דייב מלוי | מועמדות |
| 2020 | פרס דרמה דסק (אנ') | תסריט מחזמר יוצא מהכלל | דייב מלוי | מועמדות |
| 2020 | פרס דרמה דסק (אנ') | תזמור יוצא מהכלל | אור מטיאס ודייב מלוי | מועמדות |
| 2020 | פרס דרמה דסק (אנ') | עיצוב במה יוצא מהכלל של מחזמר | איימי רובין ובריטני ווסטה | מועמדות |
| 2020 | פרס דרמה דסק (אנ') | עיצוב סאונד יוצא מהכלל של מחזמר | הידנורי נאקאז'ו | מועמדות |
| 2020 | פרס דרמה דסק (אנ') | אנסמבל יוצא מהכלל | אדם בשיין, קים בלנק, סטאר באסבי, אלכס גיבסון, ג'סטין גרגורי לופז, ג'יי. די. מוליסון, מרגו סייברט, קוהו ורמה | זכייה |
| 2020 | פרס ליגת הדרמה (אנ') | הפקת מחזמר יוצאת מהכלל | הפקת מחזמר יוצאת מהכלל | מועמדות |
אלבום הקלטות

אלבום הקלטות של צוות השחקנים המקורי הופץ ב-15 בנובמבר 2019 לאחר קמפיין מימון המונים.
הערות שוליים

1 2  "New musical Octet, by Tony Award nominee Dave Malloy"
↑  "Octet by Dave Malloy", Genius
↑  Playbill Staff, Dave Malloy’s A Cappella Musical Octet Ends Extended Off-Broadway Run June 30, Playbill, ‏June 30, 2019
↑  Olivia Clement, Dan Meyer, Playwrights Horizons Leads 2020 Lucille Lortel Award Nominations With Strange Loop and Heroes of the Fourth Turning, Playbill, ‏April 14, 2020
↑  Nicole Rosky, Breaking: 2020 Drama Desk Awards Nominations – The Full List!, Broadway World, ‏April 21, 2020
↑  Robert Diamond, Breaking News: Drama League Announces 2020 Nominations, Broadway World, ‏April 30, 2020
↑  Octet (Original Cast Recording), Apple Music, ‏November 15, 2019
↑  Olivia Clement, Cast Recording of Dave Malloy's Octet in the Works, Playbill, ‏June 20, 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוקטט (מחזמר)".
אלסקה אפויה

| --- | --- |

 
 מאכלים
 סוג:  ice cream-based dessert 
 מוצא:  ארצות הברית 
 מרכיבים עיקריים:  גלידה, עוגת ספוג, מקצפת 
 
אלסקה אפויה
אלסקה אפויה (ידועה גם כחביתה נורווגית וחביתת הפתעה) היא קינוח עשוי גלידה המוגשת קפואה במעטפת בצק או עוגה או מרנג.
אופן ההכנה

הגלידה הקפואה מונחת בתבנית מרופדת בפרוסות עוגת ספוג, רפרפת חג מולד או כל דבר דומה ומצופה במרנג. כל המנה מונחת לאחר מכן בתנור בחום גבוה מאוד ונשארת שם רק עד שהמרנג מתייצב.
המרנג הוא חומר בידוד יעיל, ובשל הזמן הקצר שאפיית המנה מצריכה, הוא מצליח למנוע חדירת חום לתוך הגלידה. בגרסאות קודמות השתמשו בבצק מאפה או פירורים.
היסטוריה

השימוש במרנג הוכר לראשונה ב־1804, על ידי הפיזיקאי האמריקאי בנג'מין תומפסון, לאחר שחקר את התנגדות חלבוני הביצים המוקצפים לחום. זה נקרא "אומלט סורפרייז" (אומלט הפתעה). המנה קיבלה את השם "אלסקה אפויה" בשנת 1876, כאשר במסעדת "דלמוניקו'ס" בעיר ניו יורק הוכנה המנה לכבוד האזור החדש שנרכש: אלסקה. הוא פורסם בכל רחבי העולם בזכות השף ז'אן ז'ירואה בשנת 1885 באוטל דה פארי, במונטה קרלו.
אלכסנדר סנדר מרגליות

אלכסנדר סנדר מרגליות (-כ"ט בטבת תקס"ב, 1802) היה רבה של סטאנוב ופוסק הלכה בולט בתקופתו
ביוגרפיה

בנו של רבי מרדכי "חסיד", מחכמי הקלויז בברודי, חברותא של ה"נודע ביהודה" ותלמידו של הרב משה אוסטרר. סבו, הרב מנחם מאניש מרגליות היה בנו של רבי יצחק רבה של יברוב ובעלה של הינדא בתו של רבי אלכסנדר סנדר שור, ה"תבואות שור". אביו נפטר בגיל 22 והוא גדל יחד עם אחיו ואחותו בברודי אצל דודם הרב צבי הירש לופטינר. בצעירותו למד בקלויז בברודי. נישא לאסתר בת רבי צבי הירש בוכנר, רבה של זברז', ובנו של רבי שלמה רבה של פינטשוב ומחבר הספר "יקהל שלמה".
כיהן בדוברומיל שבגליציה. לאחר שלוש שנים עזבה, בעקבות פטירת אשתו ואת מקומו מילא בנו רבי מרדכי. בשנת תקל"ד כיהן בזברז' על מקום חמיו ובסביבות שנת תק"מ החל לכהן בסטאנוב. למשך תקופה עבר לכהן בפשוורסק שבגליציה ובהמשך חזר לסטאנוב. הוא כיהן כראש ישיבה במקומות רבנותו.
רבנים רבים הפנו אליו שאלות, וכן הוא מצוטט בספרי הלכה בולטים כמו פרי מגדים, אריה דבי עילאי ועוד.
בין תלמידיו: אחייניו הרב אפרים זלמן מרגליות, הרב חיים מרדכי מרגליות והרב משה רבן של קליוואן וסדיגורה ומחבר ספר "פני משה", והאחים רבי יעקב משולם אורנשטיין והרב משה יהושע השיל אורנשטיין. בהסכמת הרב משה רפפורט רבה של ליז'נסק לספרו תורת הרא"ם נכתב שהיה רבם של רוב חכמי דורו.
משפחתו

אחיו הרב מנחם מאניש כיהן במספר עיירות ברחבי ליטא. אחותו רעכיל נישא לרבי פנחס רבה של קאלק.
בניו היו הרב שמואל רבה של סטרי, הרב מרדכי ממלא מקום אביו ברבנות, הרב נפתלי צבי מלבוב, הרב יהודה אריה לייביש רבה של ז'מיגראד והרב יוסף ממלא מקום אחיו ברבנות ז'מיגראד. חתניו היו הרב יוסף שאול פרנקל-תאומים והעשיר אורי שרגא פייבל בלוך מווילנה.
היה מחותנו של רבי יחזקאל לנדא בעל הנודע ביהודה.
ספריו

מרבית ספריו לא הודפסו.
תשובות הרא"ם על שולחן ערוך אבן העזר, ורשה תרי"ט
תורת הרא"ם על התנ"ך, למברג תרנ"ח
חידושי הרא"ם על הש"ס, למברג תרנ"ח
לקריאה נוספת

מאיר וונדר, אלף מרגליות בערכו (399).
עלים לתרופה, גיליון תשמ"ה, פרשת בא תשע"א.
הערות שוליים

↑  שנת לידתו לא ידועה אך היא מאוחרת משנת תצ"ז, 1737 שנת פטירת סבו שעל שמו הוא נקרא.
↑  ראו מבשר צדק לרבי ישכר בער מזלוטשוב, ברוקלין תשע"א.
↑  משבצות זהב תצ"ח סק"ז.
↑  יורה דעה תשובה י'.
↑  מוזכר ב"בית אפרים" (ספרו של גיסו ובן דודו הרב אפרים זלמן מרגליות) חושן משפט סימן ז', כ"החריף ובקי"
↑  כך למשל בנודע ביהודה אבן העזר מהדורה תנינא סימן נ"ד "עכשיו אשימה פני לדברי מחותני ידידי הרב הגאון מוה' סענדר נר״ו אב״ד ור״ה דק״ק זבארוש
| --- | --- |
בקרת זהויות :  NLI: 987007523170305171  ISNI: 0000 0000 5096 8547  LCCN: nr92034635  VIAF: 24466463   WorldCat (עם VIAF): 24466463
אלכסיי בכרב

אלכסיי אלכסנדרוביץ' בכרב (ברוסית: Алексей Александрович Бахарев;‏ 12 באוקטובר 1976 – 18 במרץ 2022) היה כדורגלן רוסי-אוקראיני ששיחק בעמדת הקשר.
קריירת מועדונים

בכרב שיחק בקבוצות לאדה טוליאטי, ספרטק מוסקבה, רוטור וולגוגרד, שחטאר דונצק, רובין קאזאן, נוסטה נובוטרויצק, מאשוק-KMV ו-FSA וורונז'.
קריירה בינלאומית

ב-18 בנובמבר 1998 ערך ברכב את הופעתו היחידה בנבחרת רוסיה, במשחק ידידות נגד נבחרת ברזיל.
ב-21 באוגוסט 2002 הוא ערך את הופעתו היחידה בנבחרת אוקראינה, במשחק ידידות נגד נבחרת איראן.
מותו

נפטר ב-18 במרץ 2022.
הערות שוליים

↑  Умер бывший футболист «Спартака» и «Шахтера» Алексей Бахарев, באתר sportrbc,‏ 18 במרץ 2022 (ברוסית)
אלכסנדר סמדוב

אלכסנדר סרגייביץ' סמדוב (ברוסית: Александр Сергеевич Самедов; נולד ב-19 ביולי 1984) הוא כדורגלן עבר רוסי ששיחק בעמדת הקשר ספרטק מוסקבה במשך 5 שנים וזכה עמה באליפות ובסופרקאפ הרוסי. הכריז על פרישה ממשחק ביולי 2019 אך כעבור חודש הפך לשחקן במועדון זנאמיה נוגינסק מהליגה החובבנית ברוסיה.
קריירה > במועדונים

סמדוב התחיל את הקריירה שלו במחלקת הנוער של ספרטק מוסקבה ונחשב לאחד מהכישרונות המבטיחים שגדלו בה. עד מהרה סמדוב השתלב בקבוצה הבוגרת והפך לשחקן מפתח, עד שבעונת 2004 אלכסנדר סטארקובס נבחר לאימון הקבוצה ומעמדו בקבוצה התערער. בקיץ 2005 חתם בלוקומוטיב מוסקבה תמורת 3.4 מיליון אירו. בעונת 2008 חתם בפ.צ מוסקבה. לקראת עונת 2010 חתם בדינמו מוסקבה.
ב-27 ביוני 2012 סמדוב חזר לקדנציה שנייה בלוקומוטיב תמורת 8.2 מיליון אירו. בעונת 2013/2014 סמדוב נבחר לכדורגלן העונה של לוקומוטיב על פי סקר שנערך באתר האוהדים של הקבוצה.
ב-16 בינואר 2017 סמדוב חזר לספרטק מוסקבה. שנתיים לאחר מכן, בינואר 2019, סיים את חוזהו בקבוצה ועבר לקריליה סובייטוב סמרה, במדיה שיחק עד מאי 2019.
ביולי 2019 הכריז על פרישתו ממשחק. בספטמבר אותה שנה חזר למגרשים, הפעם במדי זנאמיה נוגינסק מהליגה החובבנית.
קריירה > קריירה בינלאומית

בשנת 2003 סמדוב קיבל הצעה מההתאחדות לכדורגל באזרבייג'ן לשחק בנבחרת המקומית כיוון שאביו הגיע מאזרבייג'ן, אך דחה את ההצעה כיוון שהיה עליו לוותר על הדרכון הרוסי.
ב-7 באוקטובר 2011 סמדוב ערך את הופעת הבכורה שלו בנבחרת רוסיה בניצחון 0-1 נגד סלובקיה במסגרת מוקדמות יורו 2012. ב-6 בספטמבר 2013 סמדוב הבקיע צמד שערי ליגה בניצחון 1-4 נגד לוקסמבורג במסגרת מוקדמות מונדיאל 2014. סמדוב נכלל בסגל הנבחרת לקראת מונדיאל 2014, יורו 2016, גביע הקונפדרציות 2017 ומונדיאל 2018. לאחר ההפסד לקרואטיה בשלב רבע גמר המונדיאל, הודיע על פרישתו מהנבחרת, ביולי 2018.
תארים

הגביע הרוסי: 2006/2007, 2014/2015, 2016/2017
ליגת העל הרוסית: 2016/2017
הסופר קאפ הרוסי: 2017
כדורגלן השנה בלוקומטיב מוסקבה (אוהדים): 2013/2014
אלקטריינאי

אלקטריינאי (בליטאית: Elektrėnai) היא מרכז מנהלי של הרשות המקומית אלקטריינאי במחוז וילנה שבדרום-מזרח ליטא.
היסטוריה

העיר הוקמה בראשית שנות ה-60 של המאה ה-20 והיא אחת הערים החדשות בליטא. כפי שמורה שמה העיר הוקמה כשיכון עובדים עבור תחנת הכוח המפורסמת הסמוכה לעיר (אנ'), אין בעיר מבנים היסטוריים ורובה ככולה מבני שיכונים בסגנון התקופה הסובייטית.
בקרבת העיר אגם אלקטריינאי (אנ') שנוצר כדי לספק קירור לתחנת הכוח. טמפרטורת המים חמה במעט מזו של מי אגמים אחרים בסביבה.
אלפי (סרט, 2004)

| --- | --- |

כרזת הסרט
 מבוסס על:  Alfie 
 בימוי:  צ'ארלס שייר 
 הופק בידי:  אליין פופ   צ'ארלס שייר
 תסריט:  ביל נוטון   אליין פופ   צ'ארלס שייר
 עריכה:  פדרייק מקינלי 
 שחקנים ראשיים:  ג'וד לאו   מאריסה טומיי   סוזן סרנדון
 מוזיקה:  מיק ג'אגר   דייב סטיוארט   ג'ון פאוול
 צילום:  אשלי רואו 
 מדינה:  הממלכה המאוחדת, ארצות הברית 
 חברת הפקה:  פרמאונט 
 חברה מפיצה:  סרטי סרטי פרמאונט
 שיטת הפצה:  וידאו על פי דרישה 
 הקרנת בכורה:  5 בנובמבר 2004
 משך הקרנה:  103 דק' 
 שפת הסרט:  אנגלית 
 סוגה:  קומדיה רומנטית, סרט דרמה, סרט המבוסס על יצירה ספרותית 
 תקציב:  60,000,000‏$
 הכנסות:  35,150,546‏$
 הכנסות באתר מוג'ו:   alfie
 פרסים:  פרס גלובוס הזהב לשיר מקורי
 www.alfiemovie.com
 דף הסרט ב־IMDb
 
אלפי הוא סרט קומי בריטי-אמריקאי משנת 2004 בכיכובו של ג'וד לאו ובבימויו של צ'ארלס שייר. הסרט הוא גרסה קולנועית מחודשת ל"אלפי", סרט קולנוע משנת 1966 בכיכובו של מייקל קיין.
עלילה

אלפי הוא צעיר לונדוני (קוקני) החי בניו יורק ועובד כנהג לימוזינה. הוא רודף נשים המוקף בנשים יפות הנשבות בקסמיו ואינו מוכן לקבל על עצמו שום התחייבות.
פסקול הסרט נכתב על ידי מיק ג'אגר מהרולינג סטונז, דייב סטיוארט, חבר היוריתמיקס לשעבר, וג'ון פאוול. הפסקול כולל 13 שירים חדשים וגרסה מחודשת לשיר מהסרט המקורי.
הסרט היה כישלון קופתי ולא הצליח לכסות את התקציב הענק שהושקע בו. המגזין הבריטי "בלוקבאסטר" בחר בסרט כאחת הגרסאות המחודשות הגרועות ביותר של כל הזמנים.
שחקנים

ג'וד לאו - אלפי
מריסה טומיי - ג'ולי
סיינה מילר - ניקי
סוזן סרנדון - ליז
ניאה לונג - לונט
עומר אפס - מרלון
אלכסיי גורבונוב

| --- | --- |

גורבונוב, 2012
 לידה:  29 באוקטובר 1961 (בן 62) קייב, הרפובליקה הסובייטית הסוציאליסטית האוקראינית 
 מדינה:  ברית המועצות, אוקראינה 
 תקופת הפעילות:  1984 – אין ערך 
 מקום לימודים:  קייב (1984) 
 פרסים והוקרה:  אמן כבוד של אוקראינה  אמן העם של אוקראינה 
 http://oleksiygorbunov.com
 פרופיל ב-IMDb
 
אלכסיי סרגייביץ' גורבונוב (באוקראינית: Олексiй Сергійович Горбунов; נולד ב-29 באוקטובר 1961) הוא שחקן קולנוע ותיאטרון רוסי-אוקראיני. זכה בתואר אמן כבוד של אוקראינה (1991) ואמן העם של אוקראינה (2016).
קריירה

גורבונוב נולד ב-29 באוקטובר 1961 בקייב. את ילדותו בילה בשכונת רוסאניבקה בקייב. בשנת 1978, מיד לאחר שסיים את לימודיו בתיכון לא יכול היה ללכת למכון התיאטרון של קייב מכיוון שלא היה חבר הקומסומול. בשנים 1978 ו-1979 עבד בתיאטרון האקדמי הלאומי לסייה אוקראינקה לדרמה רוסית. בתיאטרון, הודות לאדה רוגובצבה, הוא נפגש עם בעלה, השחקן ומנטורו קונסטנטין סטפנקוב.
בשנת 1984 סיים את לימודיו באוניברסיטה לקולנוע, טלוויזיה ותיאטרון הלאומי על שם א.ק. קארפנקו-קרי בקייב (בקורס של קונסטנטין סטפנקוב). גורבונוב החל להופיע בסרטו הראשון, "מטען ללא תווית" ביום שקיבל את התעודה.
בשנים 1984–1995 עבד אצל אלכסנדר דובז'נקו. באביב 1985 עד 20 באפריל 1987 שירת בצבא הסובייטי. בשנות ה-90 עבד גורבונוב כנהג מונית פרטי בשל המשבר באולפן הקולנוע דובז'נקו. הבמאי ולדימיר פופקוב עזר לו לחזור לקולנוע בכך שהזמין אותו לתפקיד ג'סטר שיקוט בסרט "הרוזנת דה מונסרו". גורבונוב עבד באולפן התיאטרון בתיאטרון הקאמרי הפרטי של מ. נסטאנטינר ובתיאטרון האקדמי הלאומי לדרמה רוסית לסייה אוקראינקה. הוא כיכב בסדרות הטלוויזיה האוקראיניות "שירות הלילה" (1998) וב"אנשי הפלא" (2008).
גורבונוב הוא סולן להקת "טייס העצבות" ועבד כתקליטן בתחנות הרדיו של קייב "יבשת" ו"נוסטלגיה". הופיע במגוון הפקות קולנוע וטלוויזיה רוסיות ומוכר במיוחד בגילום תפקידי נבלים. גילם את פרופסור מוריארטי בסדרה "שרלוק הולמס".
פילמוגרפיה נבחרת

1984 – החופשה של פטרוב וואסצ'קין
1998 – ארץ החירשים
1998 – הרוזנת דה מונסרו
1999 – קאמנסקאיה
2003 – שורות הגורל
2005 – יועץ ממלכתי
2006 – מפרץ פיליפ
2006 – דיקארי
2007 – 12
2008 – מוסקבה הקטנה
2008 – המגונדרים
2009 – האי המיושב
2009 – פרידה
2010 – ההוצאה להורג
2010 – הקצה
2010 – בית השמש
2011 – הפירמידה
2012 – אמהות
2012 – איוון האטומי
2012 – המרגל
2012 – איסטלגיה
2013 – מוביוס
2013 – חייטארמה
2013 – שולר
2013 – שרלוק הולמס
2014 – טרובאץ'
2014 – הבן כאביו
2014 – לנינגרד 46
2015 – הגווארדיה
2015 – ארבה
2018 – הסוכנות (Le Bureau des Légendes), עונה 4 ו-5 בתפקיד קרלוב
2018 – שדות הפרא (ככומר)
2021 – שכיר החרב האחרון
2021 – למה אני חי
הערות שוליים

↑  "Алексей Горбунов". Russia-1.
1 2  "Aleksey Gorbunov". IMDb. נבדק ב-2018-12-27.
| --- | --- |
בקרת זהויות :  NLI: 987007407384405171  ISNI: 0000 0001 1550 3194  LCCN: no2011019951  SUDOC: 268497761  VIAF: 168710355   WorldCat (עם VIAF): 168710355
אירוע לשמפ

אירוע לשמפ (בצרפתית: Laschamp או Laschamps) היה תנודה גיאומגנטית, היפוך קצר של השדה המגנטי של כדור הארץ. הוא התרחש בתקופה שבין 42,200 ל-41,500 שנים לפני זמננו, במהלך סוף עידן הקרח האחרון. הוא התגלה עקב גילוי אנומליות גיאומגנטיות בזרמי הלבה של לשמפ ואולבי (Olby) ליד קלרמון-פראן שבצרפת בשנות ה-60.
אירוע לשמפ היה התנודה הגיאומגנטית הראשונה הידועה, והוא נשאר התנודה הגיאומגנטית הנחקרת ביותר מבין התנודות הגיאומגנטיות הידועות.
רקע והשפעות

מאז גילויה, קיומה של התנודה המגנטית הוכח בממצאים גאולוגיים במקומות רבים בעולם. המעבר מהשדה הרגיל לשדה ההפוך נמשך כ-250 שנים, והשדה המגנטי נשאר הפוך במשך כ-440 שנים. במהלך המעבר, השדה המגנטי של כדור הארץ ירד למינימום של 5% מעוצמתו הנוכחית, והיה בערך 25% מעוצמתו הנוכחית כאשר היה בהיפוך מלא. הפחתה זו בעוצמת השדה הגיאומגנטי הביאה להגעה של קרניים קוסמיות רבות יותר אל כדור הארץ, מה שגרם לייצור גדול יותר של האיזוטופים הקוסמוגניים בריליום-10 ופחמן-14, להידלדלות שכבת האוזון ולשינויים במחזור האטמוספירה.
נטען כי אובדן זה של המגן הגיאומגנטי תרם להכחדת המגה-פאונה של אוסטרליה, להכחדת הניאנדרטלים ולהופעת אמנות המערות. עם זאת, היעדר ראיות מאששות לקשר סיבתי בין אירוע לשמפ לבין צווארי בקבוק גנטיים באוכלוסייה של מיני מגה-פאונה רבים, והשינויים הרדיו-איזוטופיים המתונים יחסית במהלך האירוע, מעמידים השערה זו בספק, וההשפעה האמיתית של אירוע לשמפ על שינויים סביבתיים גלובליים לא ידועה.
מכיוון שהאירוע התרחש לפני כ-42,000 שנה, התקופה כונתה אירוע אדמס או אירוע המעבר הגיאומגנטי של אדמס, מחווה לסופר המדע הבדיוני דאגלס אדמס, שכתב ב"מדריך הטרמפיסט לגלקסיה" כי "42" הוא התשובה לחיים, היקום והכל.
מחקר

מועצת המחקר האוסטרלית מממנת מחקר לניתוח עץ קאורי (kauri) שנמצא בניו זילנד ב-2019. תיארוך פחמן-14 מגלה שהעץ חי בתקופה שלפני בין 42,500 ל-41,000 שנים, במסגרת הזמן של האירוע.
ראו גם

מחזור שמש
ביאורים

↑  השם נובע מזרמי הלבה של לשמפ שבהם התגלה האירוע.
הערות שוליים

↑  "Changing Name for Earth's Changing Poles". Eos. 2019-03-13. נבדק ב-2021-11-15.
↑  Bonhommet, N.; Zähringer, J. (1969). "Paleomagnetism and potassium argon age determinations of the Laschamp geomagnetic polarity event". Earth and Planetary Science Letters. 6 (1): 43–46. Bibcode:1969E&PSL...6...43B. doi:10.1016/0012-821x(69)90159-9.
↑  Hall, Chris M.; York, Derek (באוגוסט 1978). "K–Ar and 40Ar/39Ar Age of the Laschamp geomagnetic polarity reversal". Nature. 274 (5670): 462–464. doi:10.1038/274462a0. ISSN 0028-0836. {{cite journal}}:  (עזרה)
↑  Laj, C.; Channell, J.E.T. (2007-09-27). "5.10 Geomagnetic Excursions" (PDF).  In Schubert, Gerald (ed.). Treatise on Geophysics. Vol. 5 Geomagnetism (1st ed.). Elsevier Science. pp. 373–416. ISBN 978-0-444-51928-3. נבדק ב-2021-02-18 – via elsevier.com.
↑  Laj, C.; Channell, J.E.T. (2007-09-27). "5.10 Geomagnetic Excursions" (PDF).  In Schubert, Gerald (ed.). Treatise on Geophysics. Vol. 5 Geomagnetism (1st ed.). Elsevier Science. pp. 373–416. ISBN 978-0-444-51928-3. נבדק ב-2021-02-18 – via elsevier.com.
↑  "An extremely brief reversal of the geomagnetic field, climate variability, and a super volcano" (הודעה לעיתונות). Helmholtz Association of German Research Centres. 16 באוקטובר 2012. נבדק ב-19 באוקטובר 2012. {{cite press release}}:  (עזרה)
↑  Cooper, Alan;  et al. (19 בפברואר 2021). "A global environmental crisis 42,000 years ago". Science. 371 (6531): 811–818. doi:10.1126/science.abb8677. ISSN 0036-8075. PMID 33602851. {{cite journal}}:  (עזרה)
↑  "NZ's ancient kauri yields major scientific discovery". The New Zealand Herald. 19 בפברואר 2021. {{cite news}}:  (עזרה)
↑  "End of Neanderthals linked to flip of Earth's magnetic poles, study suggests". The Guardian. 2021-02-18. נבדק ב-2021-02-19.
↑  Voosen, Paul (19 פבר' 2021). "Kauri trees mark magnetic flip 42,000 years ago". Science. 371 (6531): 766. Bibcode:2021Sci...371..766V. doi:10.1126/science.371.6531.766. PMID 33602836. נבדק ב-8 מרץ 2021. {{cite journal}}:  (עזרה)
↑  Cooper, Alan; Turney, Chris (במאי 2020). "The Adams Event, a geomagnetic-driven environmental crisis 42,000 years ago". EGU General Assembly Conference Abstracts: 12314. Bibcode:2020EGUGA..2212314C. doi:10.5194/egusphere-egu2020-12314. {{cite journal}}:  (עזרה)
↑  Mitchell, Alanna (18 בפברואר 2021). "A Hitchhiker's Guide to an Ancient Geomagnetic Disruption". The New York Times. {{cite news}}:  (עזרה)
↑  Piper, Denise (2019). "Ancient Northland kauri tree reveals secrets of Earth's polar reversal". i.stuff.co.nz. נבדק ב-29 בספטמבר 2019. {{cite news}}:  (עזרה)
↑  Greenfieldboyce, Nell (2021-02-18). "Ancient trees show when the Earth's magnetic field last flipped out". Science. Weekend Edition. National Public Radio. נבדק ב-2021-02-18 – via NPR.org.
אלכסנדר ששוקוב

אלכסנדר סרגייביץ' ששוקוב (ברוסית: Александр Сергеевич Шешуков; נולד ב-15 באפריל 1983 באומסק שברוסיה) הוא כדורגלן רוסי המשחק בעמדת הקשר האחורי.